27.5.2014 Jurnalul Oficial al Uniunii Europene L 157/1 (Acte legislative) DIRECTIVE DIRECTIVA 2014/66/UE A PARLAMENTULUI EUROPEAN ȘI A CONSILIULUI din 15 mai 2014 privind condițiile de intrare şi de şedere a resortisanților țărilor terțe în contextul unui transfer în cadrul aceleiaşi companii PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 79 alineatul (2) literele (a) și (b), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), având în vedere avizul Comitetului Regiunilor ('), hotărând în conformitate cu procedura legislativă ordinară ()), întrucât: (1) Pentru stabilirea treptată a unui spațiu de libertate, securitate și justiție, Tratatul privind funcţionarea Uniunii Europene (TFUE) prevede adoptarea de măsuri în domeniul migrației, care sunt echitabile față de resortisanții țărilor terțe. (2) TFUE prevede că Uniunea urmează să dezvolte o politică comună în domeniul migrației care vizează să asigure, în toate etapele, gestionarea eficientă a fluxurilor de migrație şi un tratament echitabil faţă de resortisanții țărilor terțe cu şedere legală în statele membre. În acest scop, Parlamentul European și Consiliul urmează să adopte măsuri privind condițiile de intrare și de ședere, precum și norme privind eliberarea de către statele membre a vizelor pe termen lung şi a permiselor de şedere, precum şi definirea drepturilor resortisanților țărilor terțe cu şedere legală într-un stat membru, inclusiv condițiile care reglementează libertatea de circulație și de şedere în alte state membre. (3) Comunicarea Comisiei din 3 martie 2010 intitulată „Europa 2020: O strategie pentru o creştere inteligentă, dura- bilă şi favorabilă incluziunii” stabileşte obiectivul Uniunii de a deveni o economie întemeiată pe cunoaştere şi inovare, de a reduce sarcina administrativă a companiilor și de a corela mai bine oferta cu cererea de forță de muncă. Măsurile menite să faciliteze intrarea în Uniune a cadrelor de conducere, a specialiștilor și a angajaților stagiari din țările terțe în cadrul unui transfer în cadrul aceleiași companii trebuie considerate în acest context mai amplu. () JO C218,23.7.2011, p.101. () JO C166,7.6.2011, p. 59. () Poziţia Parlamentului European din 15 aprilie 2014 (nepublicată încă în Jurnalul Oficial) și Decizia Consiliului din 13 mai 2014.